The Color Purple (film)

***Boja purpura*** (eng. *The Color Purple*) je film Stevena Spielberga iz 1985. snimljen prema istoimenom romanu dobitniku Pulitzerove nagrade Alice Walker. Film govori o mladoj Afroamerikanki Celie i pokazuje probleme s kojima se suočavaju mlade crnkinje tijekom ranog 20. stoljeća; uključujući siromaštvo, rasizam i seksualnu diskriminaciju. Celie se mijenja dok pronalazi samopoštovanje uz pomoć dvije snažne prijateljice.

## Radnja

Smješten na Jug Sjedinjenih Država tijekom početka dvadesetog stoljeća, film prati život mlade Afroamerikanke, Celie (Whoopi Goldberg), čije napastvovanje počinje u ranoj mladosti. S četrnaest godina ona već ima dvoje djece sa svojim ocem (za kojeg se kasnije ispostavlja da joj je očuh), koji ih uzima po rođenju i prisiljava je da se oženi s lokalnim udovcem kojeg zove "Gospodin", iako je njegovo pravo ime Albert Johnson (Danny Glover). Gospodin, koji se zagledao u Celijinu mlađu, puno atraktivniju sestru Nettie, ponaša se prema Celiji kao prema robu, tjera je da posprema njegov neuredni dom i brine se za njegovu neposlušnu djecu. Gospodin je često prebija i siluje, prisiljavajući je na šutnju i pokornost. Nettie dolazi živjeti s njima i počinje kratki period sreće dok Nettie podučava Celie čitati. No, to je kratkog vijeka; nakon što Nettie odbije Gospodinove nasrtaje, on je izbaci.

Gospodinova stara ljubav, jazz pjevačica Shug Avery (Olivia Cole), koju je Gospodin zamjerao više godina, dolazi živjeti s njim i Celiejom. U groznici, Shug u prvom susretu uvrijedi Celie rekavši "stvarno si ružna", ali postupno njih dvije postaju dobre prijateljice, a Shug pomaže Celie da uvidi svoje samopoštovanje. Shug i Celie se upuštaju i u lezbijsku vezu; ovo je bilo još razrađenije u knjizi, dok se u filmu tek sugerira. Celie pronalazi snagu i u Sofiji (Oprah Winfrey), koja se udaje za Gospodinova sina Harpoa (Willard Pugh). Sofia je također žrtva nasilja od strane muškaraca u svojoj obitelji, ali za razliku od Celije, odbija ga tolerirati. Ovo nadahnuće se ipak pokazuje kao njezin pad, jer nakon što je uvrijedila gradonačelnikovu ženu, Sofia završava u zatvoru.

Nettie je u međuvremenu živjela s misionarima u Africi često pišući Celiji. Gospodin oduzima Nettiena pisma, rekavši Celiji da nikad više neće čuti za sestru. Tijekom posjete Shug i njezina novog muža, Celie i Shug otkrivaju kako je Nettie pisala godinama. Ponovno povezivanje sa sestrom i uvjerenje da je još živa pomaže Celiji snagu da se odupre Gospodinu, zaprijetivši mu da će ga ubiti i napustiti ga zauvijek.

Celie otvara galanteriju. Nakon što joj je umro otac, saznaje da joj je on zapravo bio očuh te da je naslijedila kuću od svog pravog oca. U međuvremenu, Gospodinova polja propadaju dok on tone u nerad potaknut alkoholom. Film završava s Nettie i Celijinom djecom, Adamom i Olivijom (odraslima u Africi), koji se konačno sastaju sa Celijom.

## Glavne uloge
* Albert (Gospodin) - Danny Glover
* Celie - Whoopi Goldberg
* Shug Avery - Margaret Avery
* Sofia - Oprah Winfrey
* Harpo - Willard E. Pugh
* Nettie - Akosua Busia

## Nagrade i nominacije
### Oscari

Film je bio nominiran za 11 Oscara (uključujući najbolji film, najbolju glumicu za Goldberg i najbolju sporednu glumicu za Avery i Winfrey), ali nije vidio nijednu nagradu. Veliki pobjednik te godine bila je kolonijalna drama *[[Out of Africa (film)|Moja Afrika]]*.

Neki kritičari su kao razlog za nedobivanje Oscara istaknuli kontroverze tijekom produkcije. *Boja purpura* je film s najviše nominacija (zajedno sa *[[Životna prekretnica|Životnom prekretnicom]]*) u povijesti koji nije dobio nijedan Oscar. Neki afroamerički lideri pokreta za ljudska prava bili su uzrujani da je film o zlostavljanim crnoputim ženama u nepovoljnim pozicijama režirao Spielberg, koji je bio poznatiji po svojim fantastičnim i pustolovnim filmovima, a ne kao redatelj ozbiljnih drama iako je sama Alice Walker inzistirala da on režira film.

### Zlatni globusi

* **Pobjeda**
** Najbolja glumica u drami - Whoopi Goldberg
* **Nominacije**
** Najbolji film (drama)
** Najbolji redatelj - Steven Spielberg
** Najbolja sporedna glumica - Oprah Winfrey
** Najbolja originalna glazba - Quincy Jones

## Zanimljivosti
* Film je bio debi za Whoopi Goldberg i Oprah Winfrey.
* Glazbu za film je skladao Quincy Jones. Ovaj film (zajedno sa *[[Zona sumraka (film)|Zonom sumraka]]* za koju je glazbu napisao Jerry Goldsmith) je jedini poslije *[[Sugarland Express]]a* da je netko drugi skladao glazbu za Spielbergov film osim Johna Williamsa.
* U sceni u kojoj se svađa sa Celijom u polju kukuruza, Sofia kaže "Želiš mrtvog zeta, gđice. Celie?". Sofia misli na Harpoa, koji je Celijin posinak (ova greška je napravljena i u knjizi, ali možda i namjerno).
* Alice Walker odabrala je za ulogu Celije odabrala Whoopi Goldberg nakon što je vidjela njen stand-up nastup u San Franciscu, što je potvrdilo njezino uvjerenje da može odigrati više različitih uloga. Goldberg je pozvana da dođe i izvede svoju stand-up točku pred Spielbergom, Quincyjem Jonesom i mnogim drugim. Goldberg je izvela dio iz *[[E.T.: The Extra-Terrestrial|E.T.]]-ja* koji se spušta u Oakland i biva uhićen zbog posjedovanja droge.
* Tina Turner je odbila ulogu Shug Avery, rekavši "Živjela sam Celijin život s Ikeom. Ne želim ga živjeti ponovno". Patti LaBelle se također prijavila za ulogu.
* U sceni u kukuruzištu gdje se Sofia posvađa sa Celijom nakon što je otkrila da je rekla Harpu da je prebije, Oprah Winfrey nije govorila Whoopi Goldberg, nego je gledala u klapu. Odradila je scenu u jednom pokušaju.
* Beba koju Celia rađa u uvodnoj sceni bila je lutka, dok je zvuk plakanja u pozadini bila snimka Spielbergova sina Maxa, koji je rođen početkom produkcije.
* Većina filma je snimljena u Sjevernoj Karolini.

## Razlike u odnosu na knjigu

* U romanu "Gospodin" nema ime. Zapravo, na mjestu gdje bi trebalo biti njegovo ime je praznina. U filmu, Shug i drugi ga zovu "Albert", a "Johnson" je prezime koje se jasno vidi na njegovom poštanskom sandučiću i pošti koju prima.
* Scena u kojoj Gospodin razdvaja Celie i Nettie, a zatim izbaci Nettie sa svoje farme, u romanu ne postoji. Ondje Nettie bježi s farme prije nego što je Gospodin dobio priliku izbaciti je. Razlog njenog iznenadnog odlaska je ista kao i u filmu (Nettie udara Gospodina), ali se to u romanu otkriva tek kasnije kad Celie čita njezina pisma.
* Roman detaljnije opisuje Nettien boravak u Africi, uključujući njezin kasniji brak sa svećenikom.
* Roman također otkriva da je Corrine mislila da su Adam i Olivia Nettiena djeca (a ne Celijina) jer izgledaju kao ona. Zato su i dopustili Nettie da im se pridruži na misionarskoj misiji u Africi.
* U sceni u kojoj Celie susreće Corrine i Oliviju u trgovini, Olivia je još beba. U romanu ima šest godina.
* Roman detaljno opisuje vezu između Gradyja (Shugina muža) i Squeak (Harpove djevojke). Zaljubljuju se i odsele na Panamu gdje uzgajaju marihuanu. Na kraju ga Squeak ostavlja i vraća se u Sjedinjene Države.
* U knjizi Shug pobjegne s mladićem zvanim Germaine, a zatim se vraća Celie.
* U romanu, Gospodin nije imao ništa s Nettienim povratkom u SAD.

## Vanjske veze
* 
* Originalna recenzija filma Rogera Eberta